Ո՞րն է Ռուսաստանի վերջնական նպատակը. նախ Արցախը որպես հայկական ինքնավարություն խծկել Ադրբեջանի կազմ և, որպես արցախահայության անվտանգության երաշխավոր, այնտեղ ունենալ խաղաղապահ զորքերի անվան տակ ռուսական ռազմական կոնտինգենտ, որը փաստորեն Ռուսաստանի ռազմական ներկայությունն է լինելու Ադրբեջանում: Դրանով Ռուսաստանը կկարողանա կախման մեջ պահել Ադրբեջանին, այսինքն սահմանափակել Ադրբեջանի սուվերենությունը, ու նաև ռազմական հսկողության տակ վերցնել Ադրբեջանից Վրաստանով դեպի Թուրքիա և Եվրոպա գնացող նավթամուղներն ու գազամուղները: Դրանից հետո Ռուսաստանը կսկսի Ադրբեջանին ներգրավել նաև ԵԱՏՄ կոչվող ռուսական ինտեգրացիոն պրոյեկտի մեջ, ռազմական առումով նաև ՀԱՊԿ-ի մեջ: